# Kaip ugdyti vaiko pareigingumą

* **Tikėkite, kad jūsų vaikas** jau pakankamai didelis ir **gali imtis kokios nors veiklos**, prisiimti tam tikrus amžių atitinkančius įsipareigojimus.
* **Vaikui augant didinkite pareigų skaičių** (nuo 1 per dieną ankstyvajame amžiuje iki 4-5 kasdien paauglystėje), įvardinkite (kas vieną ar kleis mėnesius pareigų sąrašą peržiūrėkite, vienas jų pakeiskite kitomis).
* **Žingsnis po žingsnio supažindinkite su kiekviena pareiga**: iš pradžių parodykite, kaip atlikti tam tikrą veiklą, paskui padėkite tai padaryti, kai vaikui pavyks viską padaryti vienam, leiskite veikti savarankiškai.
* **Nesiekite tobulumo** – tam ribų nėra. Verčiau pasidžiaukite, kad vaikas prisimena savo pareigas ir jas atlieka taip, kaip sugeba.
* **Būkite kantrūs ir nuoseklūs.** Vaikui siųskite žinią, kad iš jo tikitės reguliariai atliekamų pareigų. Priešingu atveju vaikas supras, kad naudingiau apskritai vengti įsipareigojimų, nes vis tiek atsiras viską padarančių už jį.
* **Būkite tinkamas pavyzdys.** Atkreipkite dėmesį, ar patys laikotės duoto žodžio/susitarimų, kaip reaguojate, kai kas nors primena jūsų įsipareigojimus.